Balduin II (Jerusalem)

Balduin II, alun perin Baudouin du Bourcq (engl. Baldwin II, ransk. Baudouin II); (n. 1075 Rethel, Ranskan kuningaskunta – 21. elokuuta 1131, Jerusalem, Jerusalemin kuningaskunta) oli Edessan kreivi vuosina 1100–1118 sekä Jerusalemin kuningaskunnan kuningas vuosina 1118–1131. 

Balduinin hallituskauden aikana perustetut hengelliset ritarikunnat auttoivat häntä laajentamaan kuningaskuntaansa.

 Suku 
Balduin oli kotoisin Ranskan Ardennien alueelta, hänen vanhempansa olivat Réthelin kreivi Hugues I ja Melisende de Montlhéry-Crécy (k. 1097). Hänellä oli kaksi sisarusta, vanhempi veli Gervais de Réthel ja sisar Mathilde de Réthel. Suvun läänityksiin kuului Bourcqin linna, jonka mukaan Balduin sai lisänimensä. Hänen äidinpuoleiset isovanhempansa olivat Guy I de Montlhéry ja Hodierna de Gometz. 

 Sotilasura 
Balduin osallistui ensimmäiselle ristiretkelle yhdessä serkkujensa Godefroy ja Balduin de Bouillonin kanssa. Vuonna 1100 Balduin de Bouillonista tuli Jerusalemin kuningaskunnan ensimmäinen kuningas Balduin I, ja hän nimitti Balduin du Bourcqin Edessan kreiviksi. Seldžukit hyökkäsivät Edessaan vuonna 1104 ja ottivat Balduinin vangiksi. Balduin pääsi vapaaksi lunnaita vastaan vuonna 1108 ja taisteli tiensä Edessaan, jossa vaati kreivikuntansa takaisin sijaishallitsija Tankredilta.
 Avioliitto ja jälkeläiset 
Balduin avioitui noin vuonna 1101 armenialaisen Melitenen prinsessa Morphian (k. 1. lokakuuta 1226/1127)Mayer, Hans Eberhard: "The Succession to Baldwin II of Jerusalem: English Impact on the East". Dumbarton Oaks Papers, 1985. 38: ss. 139–147. doi: 10.2307/1291522. ISSN 0070-7546. JSTOR 1291522. S. 139 kanssa, joka oli Melitenen herra Gabrielin ja tämän olettavasti kreikkalaissyntyisen nimeltä tuntemattoman puolison tytär.Murray, Alan V. : The Crusader Kingdom of Jerusalem: A Dynastic History, 1099–1125. Prosopographica et Geneologica, 2000. . S. 186 Varakas Bysantin armeijan entinen kenraali, joka nimitti itseään arvonimillä doux (lat. "dux", johtaja) ja protonobelissimos (kreikk. nōbelissimos), antoi tyttärensä myötäjäisinä 50 000 bysanttilaista kultarahaa eli besanttia.Newman, Sharan:  Defending the City of God: A Medieval Queen, the First Crusades and the Quest for Peace in Jerusalem. St Martin's Publishing Group, 2014. . S. 20 Tämän naimakaupan ansiosta Balduin II pystyi vahvistamaan asemaansa pääasiassa armenialaisten alamaistensa parissa.Tyerman, Christopher: God's War: A New History of the Crusades. The Belknap Press of Harvard University Press, 2006. . S. 186Runciman, Steven: A History of the Crusades, Volume II: The Kingdom of Jerusalem and the Frankish East, 1100-1187. Cambridge University Press, 1989. . Ss. 36, 184-185

Heille syntyi neljä lasta:

 Melisende (1105 – 11. syyskuuta 1161) Jerusalemin kuningatar omalla oikeudellaan, suo jure, hänet nimettiin perijäksi vuonna 1126/1127; avioitui Anjoun ja Mainen kreivi Fulk V:n kanssa, heidät nimettiin vallanperijöiksi vuonna 1129
 Alix (Haalis, Halis, Adelicia, Alice); (n. 1110 – 1151 jälkeen), Antiokian ruhtinatar, avioitui Antiokian ruhtinas Bohemond II:n kanssa
 Hodierna (noin 1110 – noin 1164), Tripolin kreivitär, avioitui Tripolin kreivi Raymond II:n kanssa
 Ioveta (Joveta, Yveta, Yvette, Ivetta, Juditta); (noin 1120 – 6. syyskuuta 1178), Pyhän Lasaruksen benediktiiniluostarin abbedissa Betaniassa

 Kuningas 
Kuningas Balduin I kuoli Niilillä saamaansa sairauteen vuonna 1118, ja Balduin du Bourcq kruunattiin 14. huhtikuuta 1118 Jerusalemin kuningas Balduin II:ksi. Balduin oli turkkilaisten vankina vuosina 1123–1124, mutta onnistui sen jälkeen laajentamaan Jerusalemin kuningaskunnan aluetta johanniittain ja temppeliherrojen ritarikuntien avustuksella. Balduin naitti vanhimman tyttärensä prinsessa Melisenden Anjoun kreivi Fulk V:lle ja nimesi heidät seuraajikseen vuonna 1129.

 Perintö ja kuolema 
Historioitsija Guillaume de Tyren mukaan Balduin II sairastui vakavasti palattuaan Antiokiasta vuonna 1130.Barber, Malcolm: The Crusader States. Yale University Press, 2012. . S. 149 Hän oli jo kuolemansairas järjestellessään perimystään elokuussa 1131. Hänet siirrettiin Jerusalemin latinalaisen patriarkan palatsiin lähelle Pyhän haudan kirkkoa, jossa hän testamenttasi valtakuntansa Fulkille, Melisendelle ja heidän alle vuoden ikäiselle pojalleen Balduinille. Hän antoi luostarilupauksen ja meni Pyhän haudan kirkon kollegiaaliveljien asuintiloihin, joissa hän kuoli noin 56-vuotiaana 21. elokuuta 1131. Hänet haudattiin Pyhän haudan kirkkoon.Hunt, Lucy-Anne: Byzantium, Eastern Christendom and Islam. Pindar, 1998. s. 284. . The tombs of the Latin Kings of Jerusalem were located inside entrance to the Holy Sepulchre, just beyond the eastern entrance […]. Theoderich [a pilgrim c. 1172] identifies the fifth tomb, that of Baldwin II, as "that of the father of the abbess of St Lazarus". (His daughter was the abbess Ioveta.) [Jerusalemin latinalaisten kuninkaiden haudat sijaitsivat Pyhän haudan sisäänkäynnin sisäpuolella, aivan itäisen sisäänkäynnin takana […]. Theoderich [pyhiinvaeltaja n. 1172] tunnistaa viidennen haudan, Balduin II:n haudan "Pyhän Lasaruksen luostarin isän haudaksi". (Hänen tyttärensä oli abbedissa Ioveta.)]

Jerusalemin Terra Sancta -museossa oleva veistetyillä kasviaiheilla korkokuvioitu marmoripaneeli on peräisin joko hänen tai Fulkin haudasta, joka oli aiemmin Pyhän haudan kirkossa.Boehm, Barbara Drake; & Holcomb, Melanie: Jerusalem, 1000–1400. Every People Under Heaven. Metropolitan Museum of Art, 2016. s. 155. . Portion of a Transenna Panel […] CTS-SB-09460

Kreivi Fulk ja prinsessa Melisende kruunattiin Jerusalemin kuninkaaksi ja kuningattareksi 21. syyskuuta 1131 Pyhän haudan kirkossa.

 Viitteet 

Luokka:Jerusalemin kuningaskunnan kuninkaat
Luokka:1100-luvulla syntyneet
Luokka:Vuonna 1131 kuolleet